
Text rozhodnutia
Súd: Krajský súd Banská Bystrica Spisová značka: 24S/109/2015 Identifikačné číslo súdneho spisu: 6015200743 Dátum vydania rozhodnutia: 07. 04. 2016 Meno a priezvisko sudcu, VSÚ: JUDr. Alena Antalová ECLI: ECLI:SK:KSBB:2016:6015200743.1 Uznesenie Krajský súd v Banskej Bystrici v právnej veci žalobcu: OsP doprava, s.r.o., so sídlom Sládkovičova 37/ A, 974 05 Banská Bystrica, IČO: 45 976 741, zast. JUDr. Jaroslav Jakubčo, PhD., advokát, so sídlom Mladých budovateľov 2, 974 11 Banská Bystrica, proti žalovanému: Finančné riaditeľstvo SR, so sídlom Lazovná 63, 974 01 Banská Bystrica, o preskúmanie zákonnosti rozhodnutia a postupu žalovaného č. 1100303/1/180285/2015/14008 zo dňa 30.04.2015 v spojení s prvostupňovým rozhodnutím Daňového úradu Banská Bystrica č. 9601403/5/186539/2015/Muz zo dňa 26.01.2015, o žiadosti žalobcu o odklad vykonateľnosti napadnutého rozhodnutia, takto r o z h o d o l : Predseda senátu odkladá vykonateľnosť napadnutého rozhodnutia žalovaného č. 1100303/1/180285/2015/14008 zo dňa 30.04.2015 v spojení s rozhodnutím Daňového úradu Banská Bystrica č. 9601403/5/186539/2015/Muz zo dňa 26.01.2015 až do právoplatného skončenia konania o preskúmanie zákonnosti rozhodnutia a postupu žalovaného vedeného tunajším súdom pod sp. zn. 24S/109/2015. o d ô v o d n e n i e : Krajskému súdu v Banskej Bystrici bola dňa 04. júna 2015 doručená žaloba, ktorou sa žalobca OsP doprava, s.r.o., so sídlom Sládkovičova 37/A, 974 05 Banská Bystrica, IČO: 45 976 741, zast. JUDr. Jaroslav Jakubčo, PhD., advokát, so sídlom Mladých budovateľov 2, 974 11 Banská Bystrica, domáha preskúmania zákonnosti rozhodnutia a postupu žalovaného Finančné riaditeľstvo SR, so sídlom Lazovná 63, 974 01 Banská Bystrica č. 1100303/1/180285/2015/14008 zo dňa 30.04.2015, ktorým žalovaný potvrdil rozhodnutie Daňového úradu Banská Bystrica č. 9601403/5/186539/2015/Muz zo dňa 26.01.2015, ktorým bol podľa § 68 ods. 5 zákona č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov daňovému subjektu OsP doprava, s.r.o., so sídlom Sládkovičova 37/A, 974 05 Banská Bystrica, IČO: 45 976 741 vyrubený rozdiel dane v sume 416 666,67 Eur, na dani z pridanej hodnoty za zdaňovacie obdobie máj 2012. Žalobca zároveň v žalobe požiadal súd o odloženie vykonateľnosti napadnutého rozhodnutia žalovaného, nakoľko by jeho okamžitým výkonom bola spôsobená závažná ujma spojená s nenapraviteľnými následkami na ďalšiu právnu existenciu žalobcu. Dňa 02. októbra 2015 žalobca doručil tunajšiemu súdu opakovanú žiadosť o odklad vykonateľnosti rozhodnutia žalovaného, v ktorej uviedol, že na podklade žalobou napadnutého rozhodnutia bola ku dňu 24. septembra 2015 nariadená blokácia bankového účtu žalobcu vedeného v Tatrabanka, a.s., a zároveň bolo zriadené záložné právo k nehnuteľnostiam žalobcu spojené so zákazom nakladať so zálohom. Vzhľadom na uvedené mal preto žalobca za to, že na podklade rozhodnutia žalovaného už došlo k závažným zásahom do jeho majetkových práv, ktoré môžu mať v bezprostrednej budúcnosti dopad na jeho činnosť a môžu kedykoľvek vyvolať stav úpadku spojený s podaním návrhu na vyhlásenie konkurzu, najmä pokiaľ bude žalovaný pokračovať vo výkone rozhodnutia. V závere žalobca požiadal súd o vyhovenie žiadosti o odklad vykonateľnosti. Podľa § 250c ods. 1 Občianskeho súdneho poriadku (ďalej len ako „O.s.p.“), žaloba nemá odkladný účinok na vykonateľnosť rozhodnutia správneho orgánu, pokiaľ osobitný zákon neustanovuje niečo iné. Na žiadosť účastníka môže predseda senátu uznesením vykonateľnosť rozhodnutia odložiť, ak by okamžitým výkonom napadnutého rozhodnutia hrozila závažná ujma. Ak predseda senátu nevyhovie žiadosti, upovedomí o tom účastníka. Súd sa oboznámil s tvrdeniami žalobcu a má za to, že okamžitým výkonom napadnutého rozhodnutia žalovaného v spojení s prvostupňovým rozhodnutím daňového úradu môže byť žalobcovi spôsobená závažná majetková ujma. Preto je dôvodné, aby sa napadnuté rozhodnutie žalovaného č. 1100303/1/180285/2015/14008 zo dňa 30.04.2015 v spojení s rozhodnutím Daňového úradu Banská Bystrica č. 9601403/5/186539/2015/Muz zo dňa 26.01.2015 stalo vykonateľným až po preskúmaní zákonnosti uvedeného rozhodnutia žalovaného. Z uvedených dôvodov predseda senátu rozhodol podľa § 250c ods. 1 O.s.p. tak, že odložil vykonateľnosť napadnutého rozhodnutia žalovaného č. 1100303/1/180285/2015/14008 zo dňa 30.04.2015 v spojení s rozhodnutím Daňového úradu Banská Bystrica č. 9601403/5/186539/2015/Muz zo dňa 26.01.2015 až do právoplatného skončenia konania vedeného tunajším súdom pod sp. zn. 24S/109/2015. Poučenie: Proti tomuto uzneseniu nie je prípustné odvolanie.

